ᱵᱚᱨᱜᱟᱢ ᱦᱚᱱᱚᱛ

ᱵᱚᱨᱜᱟᱢ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱑᱙᱗᱙ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱚᱨᱜᱟᱢ ᱥᱚᱦᱚᱨ᱾ ᱠᱟᱹᱥᱢᱤᱨ ᱵᱮᱰᱟ ᱨᱮᱱᱟᱜ ᱱᱚᱣᱟ ᱦᱚᱱᱚᱛ ᱨᱮ ᱡᱟᱹᱛᱤ ᱥᱤᱭᱟ  ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ

ᱵᱚᱨᱜᱟᱢ ᱦᱚᱱᱚᱛ ᱨᱟᱡᱽᱜᱟᱲ ᱥᱨᱤᱱᱚᱜᱚᱨ ᱨᱮᱱᱟᱜ ᱥᱩᱨ ᱦᱚᱱᱚᱛ ᱠᱟᱱᱟ (᱑᱑ ᱠᱤᱞᱳᱢᱤᱴᱟᱨ)᱾ ᱵᱚᱨᱜᱟᱢ ᱦᱚᱱᱚᱛ ᱑᱙᱗᱙ ᱥᱮᱨᱢᱟ ᱨᱮ ᱵᱮᱱᱟᱣ ᱦᱩᱭ ᱟᱠᱟᱱᱟ, ᱱᱚᱣᱟ ᱞᱟᱦᱟ ᱱᱚᱣᱟ ᱫᱚ ᱥᱨᱤᱱᱚᱜᱚᱨ ᱦᱚᱱᱚᱛ ᱨᱮ ᱥᱮᱞᱮᱫ ᱛᱟᱦᱮ ᱠᱟᱱᱟ᱾ ᱱᱚᱣᱟ ᱞᱟᱦᱟ ᱵᱚᱨᱜᱟᱢ ᱦᱚᱱᱚᱛ ᱵᱟᱨᱟᱢᱩᱞᱟ ᱦᱚᱱᱚᱛ ᱨᱮ ᱥᱮᱞᱮᱫ ᱛᱟᱦᱮ ᱠᱟᱱᱟ, ᱡᱚᱠᱷᱚᱱ ᱥᱨᱤᱱᱚᱜᱚᱨ ᱦᱚᱱᱚᱛ ᱚᱱᱚᱱᱛᱚᱱᱟᱜ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱚᱴᱷᱟ ᱛᱟᱦᱮ ᱠᱟᱱᱟ᱾ ᱩᱱ ᱚᱠᱛᱚ ᱱᱚᱣᱟ ᱫᱚ ᱥᱨᱤ ᱯᱨᱚᱛᱟᱯ ᱟᱜ ᱧᱩᱛᱩᱢ ᱛᱮ ᱢᱤᱫ ᱛᱚᱦᱚᱥᱤᱞ ᱞᱮᱱᱟᱛᱮ ᱛᱟᱦᱮ ᱠᱟᱱᱟ᱾ ᱱᱟᱜᱟᱢᱤᱭᱟᱹ ᱨᱮᱠᱚᱨᱰ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱡᱮ ᱵᱚᱨᱜᱟᱢ ᱫᱚ ᱯᱟᱨᱜᱟᱱᱟ ᱫᱮᱥᱩ ᱢᱮᱱ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱧᱩᱛᱩᱢᱟᱱ ᱱᱟᱜᱟᱢᱤᱭᱟᱹ ᱠᱷᱟᱡᱟ ᱟᱡᱚᱢ ᱫᱮᱢᱟᱨᱤ ᱟᱜ ᱠᱟᱛᱷᱟ ᱞᱮᱠᱟᱛᱮ ᱱᱚᱣᱟ ᱫᱚ ᱰᱤᱰᱢᱟᱨᱵᱟᱜ ᱢᱮᱱ ᱛᱮ ᱦᱚᱸ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ᱾ ᱵᱚᱨᱜᱟᱢ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱵᱟᱨᱟᱢᱩᱞᱟ ᱦᱚᱱᱚᱛ ᱟᱨ ᱥᱨᱤᱱᱚᱜᱚᱨ ᱦᱚᱱᱚᱛ, ᱠᱚᱧᱮ ᱥᱮᱫ ᱯᱩᱞᱣᱟᱢᱟ ᱦᱚᱱᱚᱛ ᱟᱨ ᱠᱚᱧᱮᱼᱯᱟᱪᱮ ᱥᱮᱫ ᱯᱩᱧᱪᱷ ᱦᱚᱱᱚᱛ ᱢᱮᱱᱟᱜᱼᱟ᱾ ᱱᱚᱣᱟ ᱦᱚᱱᱚᱛ ᱤᱨᱟᱹᱞ ᱜᱚᱴᱟᱝ ᱵᱚᱱᱚᱛ ᱢᱮᱥᱟ ᱠᱟᱛᱮᱡᱽ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱠᱚ ᱫᱚ ᱺ ᱵᱮᱨᱣᱟᱦ, ᱢᱟᱜᱟᱢ, ᱵᱩᱫᱜᱟᱢ, ᱵᱤ.ᱠᱮ,ᱯᱳᱨᱟ, ᱠᱷᱟᱱ ᱥᱟᱦᱤᱵᱽ, ᱠᱷᱟᱜ, ᱱᱟᱨᱵᱟᱞ ᱟᱨ ᱪᱟᱫᱳᱨᱟ᱾Statement showing the number of blocks in respect of 22 Districts of Jammu and Kashmir State including newly Created Districts  dated 2008-03-13, accessed 2008-08-30 ᱥᱟᱱᱟᱢ ᱵᱚᱱᱚᱛ ᱜᱮ ᱟᱵᱟᱨ ᱯᱚᱧᱪᱟᱭᱮᱛ ᱨᱮ ᱦᱟᱹᱴᱤᱝ ᱨᱮᱱᱟᱜᱼᱟ᱾ ᱦᱚᱱᱚᱛ ᱮᱭᱟᱭ ᱜᱚᱴᱟᱝ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱦᱩᱭᱩᱜ ᱠᱟᱱᱟ ᱺ

ᱪᱚᱨᱟᱨᱟᱭ ᱥᱚᱨᱤᱯᱷ ᱛᱚᱦᱚᱥᱤᱞ
ᱢᱟᱭᱟᱢ ᱛᱚᱦᱚᱥᱤᱞ
ᱵᱮᱨᱣᱟᱦ ᱛᱚᱦᱚᱥᱤᱞ
ᱵᱟᱫᱜᱟᱢ ᱛᱚᱦᱚᱥᱤᱞ 
ᱪᱟᱫᱳᱨᱟ ᱛᱚᱦᱚᱥᱤᱞ 
ᱠᱷᱟᱱ ᱥᱟᱦᱤᱵᱽ ᱛᱚᱦᱚᱥᱤᱞ ᱟᱨ  
ᱠᱷᱟᱜ ᱛᱚᱦᱚᱥᱤᱞ

ᱰᱮᱢᱚᱜᱽᱨᱟᱯᱷᱤ

᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱵᱚᱨᱜᱟᱢ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱗᱕᱓,᱗᱔᱕ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱜᱟᱭᱟᱱᱟ ᱫᱤᱥᱚᱢ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱟᱞᱟᱥᱠᱟ ᱯᱚᱱᱚᱛ ᱨᱮᱱ ᱦᱚᱲᱮᱞ ᱥᱟᱶ ᱟᱹᱰᱤᱜᱟᱱ ᱥᱚᱢᱟᱱᱟ᱾ ᱦᱚᱲᱮᱞ ᱞᱮᱠᱷᱟ ᱛᱮ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱨᱮ ᱕᱓᱗ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱕᱓᱗ ᱜᱟᱱ ᱠᱟᱛᱮᱡᱽ ᱦᱚᱲ ᱠᱚ ᱛᱮᱦᱮᱱ ᱠᱟᱱᱟ (᱑,᱓᱙᱐/ᱪᱟᱹᱣᱠᱟᱹ ᱢᱟᱭᱤᱞ)᱾ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱢᱩᱫ ᱨᱮ ᱦᱚᱱᱚᱛ ᱨᱮ ᱒᱑.᱑᱘% ᱠᱟᱛᱮᱡᱽ ᱦᱚᱲᱮᱞ ᱰᱷᱤᱨᱚᱜ ᱠᱟᱱᱟ᱾ ᱵᱟᱫᱜᱟᱢ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱘᱘᱓ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱗.᱙᱘%, ᱱᱚᱣᱟ ᱫᱚ ᱒᱐᱐᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱠᱷᱚᱱ ᱓᱙.᱕᱔% ᱡᱟᱹᱥᱛᱤ ᱜᱮᱭᱟ᱾ 

᱒᱐᱑᱑ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱚᱠᱛᱚ ᱨᱮ ᱦᱚᱱᱚᱛ ᱨᱮᱱ ᱙᱔.᱗᱘% ᱦᱚᱲ ᱠᱟᱥᱢᱤᱨᱤ ᱛᱮᱠᱚ ᱨᱚᱲᱟ ᱟᱨ ᱵᱟᱹᱨᱛᱤ ᱔.᱐᱐% ᱦᱤᱱᱫᱤ ᱟᱨ ᱐.᱕᱐%ᱯᱚᱧᱡᱟᱵᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱮᱫ ᱛᱟᱦᱮᱱᱟ᱾

ᱥᱮᱪᱮᱫ
ᱵᱟᱫᱜᱟᱢ ᱦᱚᱱᱚᱛ ᱨᱮ ᱙᱘ ᱜᱚᱴᱟᱝ ᱥᱚᱨᱠᱟᱨᱤ ᱟᱨ ᱯᱟᱵᱽᱞᱤᱠ ᱥᱮᱪᱮᱫ ᱟᱥᱲᱟ ᱢᱮᱱᱟᱜᱼᱟ᱾ ᱱᱚᱣᱟ ᱢᱩᱫ ᱨᱮ ᱓᱓ ᱜᱚᱴᱟᱝ ᱫᱚ ᱩᱥᱩᱞ ᱛᱟᱞᱢᱟ ᱵᱤᱨᱫᱟᱹᱜᱟᱲ ᱠᱟᱱᱟ᱾ ᱵᱚᱨᱜᱟᱢ ᱨᱮ ᱢᱤᱫᱴᱮᱱ ᱮᱥᱠᱟᱨ ᱜᱮ ᱥᱚᱨᱠᱟᱨᱤ ᱰᱩᱜᱽᱨᱤ ᱠᱚᱞᱮᱡᱽ ᱢᱮᱱᱟᱜᱼᱟ ᱡᱟᱦᱟ ᱫᱚ ᱯᱮᱞᱟᱨ ᱟᱹᱛᱩ ᱴᱷᱮᱱ ᱢᱮᱱᱟᱜ ᱟᱠᱟᱫᱟ᱾ ᱟᱫᱚᱢ ᱨᱟᱡᱽᱟᱹᱨᱤᱭᱟᱹ ᱮᱴᱠᱮᱴᱚᱬᱮ ᱠᱷᱟᱹᱛᱤᱨ ᱵᱚᱨᱜᱟᱢ ᱠᱟᱹᱥᱢᱤᱨ ᱨᱮᱱᱟᱜ ᱛᱟᱭᱚᱢ ᱩᱛᱟᱹᱨ ᱦᱚᱱᱚᱛ ᱠᱟᱱᱟ᱾ ᱵᱚᱨᱜᱟᱢ ᱦᱚᱱᱚᱛ ᱤᱥᱞᱟᱢ ᱫᱷᱚᱨᱚᱢ ᱯᱟᱥᱱᱟᱣᱤᱭᱟᱹ ᱠᱚᱴᱷᱮᱱ ᱦᱚᱸ ᱧᱩᱛᱩᱢᱟᱱ ᱡᱟᱜᱟ ᱠᱟᱱᱟ, ᱡᱮᱪᱞᱮᱠᱟ ᱵᱟᱵᱟᱼᱦᱟᱱᱤᱳᱷᱼᱩᱫᱼᱫᱚᱱᱛᱤ, ᱞᱳᱠᱟᱞ ᱨᱮ ᱵᱟᱵᱟ ᱥᱟᱵᱤᱱ ᱡᱤᱭᱟᱨᱚᱛᱷ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ᱾

ᱧᱮᱞ ᱡᱟᱭᱜᱟ

ᱜᱚᱱᱢᱟᱱ ᱢᱟᱹᱱᱢᱤ

ᱵᱟᱨᱦᱮ ᱡᱚᱱᱚᱲ
 ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ
 Risingkashmir.in 
 Greaterkashmir.com
 Kashmirtimes.com 
 Kashmirwatch.com
Kashmirmonitor.org
Taghribnews.com 
ᱥᱟᱹᱠᱷᱭᱟᱹᱛ